മുന്ഗണനാ വിഭാഗത്തിലെ മുഴുവന് പേര്ക്കും ഒക്ടോബര് അവസാനത്തോടെ രണ്ടു ഡോസ് വാക്സിനും നല്കും: ഒമാന് ആരോഗ്യ മന്ത്രാലയം മസ്കത്ത്: രാജ്യത്ത് കോവിഡ് വാക്സിനെടുക്കുന്നതിന് മുന്ഗണന നല്കിയിട്ടുള്ള മുഴുവന് പൗരന്മാര്ക്കും പ്രവാസികള്ക്കും ഒക്ടോബര് അവസാനത്തോടെ രണ്ടു ഡോസ് വാക്സിനും നല്കുമെന്ന് ഒമാന് ആരോഗ്യ മന്ത്രാലയം. രാജ്യത്തെ പൗരന്മാരും, പ്രവാസികളും ഉള്പ്പടെ 74 ശതമാനം പേര് ആദ്യ ഡോസ് വാക്സിന് സ്വീകരിച്ചുമെന്നും ആരോഗ്യ മന്ത്രാലയം വ്യക്തമാക്കി. ഒമാന് ആരോഗ്യ വകുപ്പ് മന്ത്രി ഡോ. ആഹ്മെദ് അല് സൈദിയാണ് ഇക്കാര്യം അറിയിച്ചത്. രാജ്യത്തെ പൗരന്മാരില് ഏതാണ്ട് 92 ശതമാനം പേരും കോവിഡ് വാക്സിന്റെ ആദ്യ ഡോസ് എടുത്തതായി അദ്ദേഹം വിശദമാക്കി. ഒക്ടോബര് അവസാനത്തോടെ വാക്സിനെടുക്കുന്നതിന് മുന്ഗണനയുള്ള വിഭാഗങ്ങളിലെ മുഴുവന് പൗരന്മാര്ക്കും, പ്രവാസികള്ക്കും വാക്സിന് നല്കുമെന്നും അദ്ദേഹം പറഞ്ഞു. ഇതുവരെ കോവിഡ് വാക്സിന് കുത്തിവെയ്പ്പെടുക്കാത്തവര് എത്രയും വേഗം വാക്സിന് സ്വീകരിക്കണമെന്ന് അദ്ദേഹം അഭ്യര്ത്ഥിച്ചു. കോവിഡ് സുരക്ഷാ മുന്കരുതലുകള് കര്ശനമായി പാലിക്കണമെന്നും അദ്ദേഹം അറിയിച്ചു. അതേസമയം രാജ്യത്തെ പള്ളികള് വെള്ളിയാഴ്ച്ച പ്രാര്ത്ഥനകള്ക്കായി തുറന്ന് കൊടുക്കാന് ഒമാന് തീരുമാനിച്ചു. സെപ്റ്റംബര് 24 മുതലാണ് വെള്ളിയാഴ്ച്ച പ്രാര്ത്ഥനകള്ക്കായി പള്ളികള് തുറന്നു നല്കുന്നത്. ഒമാന് മിനിസ്ട്രി ഓഫ് റിലീജിയസ് ആന്ഡ് എന്ഡോവ്മെന്റ് അഫയേഴ്സാണ് ഇക്കാര്യം അറിയിച്ചത്. ഓണ്ലൈന് പോര്ട്ടലിലൂടെ പെര്മിറ്റുകള് അപേക്ഷിക്കുന്നവര്ക്കാണ് പള്ളികളിലേക്ക് പ്രവേശനം അനുവദിക്കുക. https:www.mara.gov.omarabicjmah_form.aspx എന്ന വിലാസത്തിലൂടെ വെള്ളിയാഴ്ച്ച പ്രാര്ത്ഥനകള്ക്കായുള്ള ഓണ്ലൈന് പെര്മിറ്റുകള്ക്കായുള്ള അപേക്ഷകള് സമര്പ്പിക്കാം. Tags latest news oman GULF international news Covid Vaccine shortlink